C 507/18

Produkto specifikacijos reikšmingo pakeitimo patvirtinimo paraiškos paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

(2021/C 507/09)

Šiuo paskelbimu suteikiama teisė per tris mėnesius nuo paskelbimo dienos pareikšti prieštaravimą pakeitimo paraiškai pagal Europos Parlamento ir Tarybos reglamento (ES) Nr. 1151/2012 (1) 51 straipsnį.

PRODUKTO SU SAUGOMA KILMĖS VIETOS NUORODA ARBA SAUGOMA GEOGRAFINE NUORODA SPECIFIKACIJOS REIKŠMINGO PAKEITIMO PATVIRTINIMO PARAIŠKA

Pakeitimo patvirtinimo paraiška pagal Reglamento (ES) Nr. 1151/2012 53 straipsnio 2 dalies pirmą pastraipą

„Bra“

ES Nr. PDO-IT-0002-AM03 – 2020 m. rugsėjo 7 d.

SKVN (X) SGN ( )

1. Pareiškėjų grupė ir teisėtas interesas

Consorzio Tutela Formaggio Bra DOP, Corso Dante 51, c/o Confindustria, 12100 Cuneo, tel. 0171 455455, el. paštas info@consorziobra.com

Konsorciumą „Consorzio Tutela Formaggio Bra DOP“ sudaro sūrio „Bra“ gamintojai. Jis turi teisę teikti pakeitimo paraišką pagal 2013 m. spalio 14 d. Žemės ūkio, maisto produktų ir miškų ūkio politikos ministerijos nutarimo Nr. 12511 13 straipsnio 1 dalį.

2. Valstybė narė arba trečioji šalis

Italija

3. Keičiama (-os) produkto specifikacijos dalis (-ys)

☐ Produkto pavadinimas

☒ Produkto aprašymas

☐ Geografinė vietovė

☐ Kilmės įrodymas

☒ Gamybos metodas

☐ Ryšys su geografine vietove

☐ Ženklinimas

☒ Kita: keičiama „di Alpeggio“ („kalnų ganyklų“) apibrėžtis

4. Pakeitimo (-ų) rūšis

☒ Produkto su registruota SKVN arba SGN specifikacijos pakeitimas, kuris nėra laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą.

☐ Produkto su registruota SKVN arba SGN, kurio bendrasis (arba lygiavertis) dokumentas nepaskelbtas, specifikacijos pakeitimas, kuris nėra laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą.

5. Pakeitimas (-ai)

Produkto aprašymas

Keičiamas produkto specifikacijos 2 straipsnis ir bendrojo dokumento 3.2 punktas

Dabartinis tekstas:

„Aprašymas. „Bra“– tai riebus arba pusiau riebus suspaustos masės sūris, gaminamas iš karvės pieno. „Bra d’Alpeggio“ ir „Bra Duro“ rūšių sūriams gaminti gali būti naudojamas pusiau nugriebtas pienas. Į karvės pieną gali būti pilama ne daugiau kaip 20 % avies ir (arba) ožkos pieno.

Galutinis produktas turi pasižymėti toliau nurodytomis savybėmis:

Forma: cilindro su plokščiais paviršiais.

Matmenys: sūrio galvos skersmuo – 30–40 cm, šiek tiek išgaubtų šonų aukštis – 6–10 cm (dėl techninių gamybos būdų abu šie dydžiai gali svyruoti).

Svoris: 6–9 kg.

Nurodyti trumpiausiai brandinto sūrio matmenys ir svoris.

Žievė: „Bra Tenero“ (minkštasis sūris) žievė yra nevalgoma, pilkai šviesi, elastinga, lygi ir tolygi;

„Bra Duro“ (kietasis sūris) žievė yra nevalgoma, kieta, tvirta, nuo rudai auksinės iki tamsiai pilkos spalvos, gali būti aptepta maistiniu aliejumi, kuris ją apsaugo nuo pelėsio.

Masės struktūra: minkštojo sūrio masė yra vidutinio tvirtumo ir elastinga su mažomis, kai kur matomomis akutėmis; kietojo sūrio masėje taip pat kai kur matyti mažos akutės.

Masės spalva: minkštasis sūris yra baltos arba baltos dramblio kaulo spalvos; kietasis sūris yra nuo šviesios šiaudų iki ochros geltonumo spalvos.

Skonis: minkštojo sūrio – maloniai kvapnus, vidutiniškai sodrus, o kietojo sūrio – sodrus.

Riebalų kiekis sausojoje medžiagoje: ne mažiau kaip 32 %“

Jis pakeičiamas taip:

„Aprašymas. „Bra“– tai riebus arba pusiau riebus suspaustos masės sūris, gaminamas iš karvės pieno. „Bra d’Alpeggio“ ir „Bra Duro“ rūšių sūriams gaminti gali būti naudojamas pusiau nugriebtas pienas. Į karvės pieną gali būti pilama ne daugiau kaip 20 % avies ir (arba) ožkos pieno.

Galutinis produktas turi pasižymėti toliau nurodytomis savybėmis:

Forma: cilindro su plokščiais paviršiais.

Matmenys: sūrio galvos skersmuo – 30–40 cm, šiek tiek išgaubtų šonų aukštis – 6–10 cm (dėl techninių gamybos būdų abu šie dydžiai gali svyruoti).

Svoris: 6–9 kg.

Nurodyti trumpiausiai brandinto sūrio matmenys ir svoris.

Žievė: „Bra Tenero“ (minkštasis sūris) žievė yra nevalgoma, pilkai šviesi, elastinga, lygi ir tolygi;

Žievė: „Bra Duro“ (kietasis sūris) žievė yra kieta, tvirta, tamsios smėlio spalvos, gali būti aptepta maistiniu aliejumi, kuris ją apsaugo nuo pelėsio.

Masės struktūra: minkštojo sūrio masė yra vidutinio tvirtumo ir elastinga su mažomis, kai kur matomomis akutėmis; kietojo sūrio masėje taip pat kai kur matyti mažos akutės.

Masės spalva: minkštasis sūris yra baltos arba baltos dramblio kaulo spalvos; kietasis sūris yra nuo šviesios šiaudų iki ochros geltonumo spalvos; po abiejų rūšių sūrio žieve kartais natūraliai gali susidaryti gyslelės.

Skonis: minkštojo sūrio – maloniai kvapnus, vidutiniškai sodrus, o kietojo sūrio – sodrus.

Riebalų kiekis sausojoje medžiagoje: ne mažiau kaip 32 %.“

— Nežymiai pakeistas kietojo sūrio žievės spalvos aprašymas, nes ankstesnė formuluotė per patikras keldavo keblumų dėl reikalavimų aiškinimo.

— Kietojo sūrio žievė buvo apibūdinta kaip nevalgoma per klaidą – nevalgoma yra tik minkštojo sūrio žievė. Klaida pataisyta kietojo sūrio žievės aprašymo pabaigoje išbraukiant žodį „nevalgoma“.

— Tiek minkštojo, tiek kietojo sūrio spalvai apibūdinti pridėtas šis sakinys: „po abiejų rūšių sūrio žieve kartais natūraliai gali susidaryti gyslelės.“ Nors ši savybė išryškėja tik retkarčiais, ji yra tipiška šio sūrio ypatybė, kurią vartotojai labai vertina, nes mano, kad ji padaro sūrį gurmaniškesnį, o tikrinimo įstaiga ją užregistruodavo kaip požymį, kad sūris neatitinka gaminio specifikacijos. Todėl nuspręsta šią savybę aiškiai įtraukti į sūrio aprašymą.

Gamybos metodas

Keičiamas produkto specifikacijos 5 straipsnis ir bendrojo dokumento 3.3 punktas apie leidžiamą naudoti šliužo fermento tipą

Dabartinis tekstas:

„Koaguliacija vyksta 27–38 °C temperatūroje, į pieną įdėjus skysto veršiuko šliužo fermento.“

Jis pakeičiamas taip:

„Koaguliacija vyksta 27–38 °C temperatūroje.

Jei naudojamas gyvūninės kilmės šliužo fermentas, jame turi būti ne mažiau kaip 80 % chimozino.

Gali būti naudojamas negyvūninės kilmės koaguliantas.“

Per daugelį metų gamintojai nustatė, kad naudojant šliužo fermentą, kurio sudėtyje yra ne mažiau kaip 80 % chimozino, pagaminamas aukštesnės kokybės ir geriau išsilaikantis sūris, nei naudojant mažiau chimozino turintį šliužo fermentą. Be to, buvo numatyta galimybė naudoti negyvūninės kilmės šliužo fermentą, kad būtų galima patenkinti didėjančią šios rūšies produktų vartotojų paklausą.

Keičiamas produkto specifikacijos 5 straipsnis apie sūrio grūdelių dydį

— Pakeitimas susijęs su sūrio grūdelių dydžiu per antrąjį varškės smulkinimo etapą gaminant „Bra Duro“.

Dabartinis tekstas:

„Per antrąjį varškės smulkinimo etapą susidaro kukurūzo grūdo dydžio sūrio grūdeliai (jei gaminamas „Bra Tenero“) arba ryžio grūdo dydžio sūrio grūdeliai (jei gaminamas „Bra Duro“).“

Jis pakeičiamas taip:

„Per antrąjį varškės smulkinimo etapą susidaro vidutiniškai kukurūzo grūdo dydžio sūrio grūdeliai (jei gaminamas „Bra Tenero“) arba žaliavinių ryžių grūdo dydžio sūrio grūdeliai (jei gaminamas „Bra Duro“).“

Šis pakeitimas būtinas, norint išspręsti kai kuriuos ginčus, kylančius kontrolės etape. Bėgant metams už kontrolę atsakingi inspektoriai nustatė, kad gaminant „Bra Duro“ per antrąjį varškės smulkinimo etapą susidarančių sūrio grūdelių dydis panašesnis į žaliavinių ryžių grūdo dydį.

Keičiamas produkto specifikacijos 5 straipsnis apie „Bra Duro“ brandinimą

— Šiuo pakeitimu gamintojams suteikiama teisė vartoti žodį „Stravecchio“ („ypač brandus“) ilgiau nei metus brandintam „Bra Duro“ apibūdinti.

Įterpiamas šis tekstas:

„Prie ilgiau nei metus brandinto „Bra Duro“ popierinės etiketės gali būti priklijuota juostelė su užrašu „Bra Duro DOP Stravecchio.“

Šiuo pakeitimu bus sudaryta galimybė tiksliau paženklinti ilgiau nei metus brandintą „Bra Duro“ sūrį, kad vartotojai galėtų jį lengviau atpažinti.

Keičiamas produkto specifikacijos 5 straipsnis apie „Bra Duro“ brandinimo temperatūrą

— Pakeitimu nurodoma aukštesnė „Bra Duro“ brandinimo temperatūra.

Dabartinis tekstas:

„Sūriai brandinami tinkamose patalpose, kuriose užtikrinama ne aukštesnė kaip 15 °C temperatūra ir ne didesnė kaip 95 % drėgmė.“

Jis pakeičiamas taip:

„Sūriai brandinami tinkamose patalpose, kuriose užtikrinama ne aukštesnė kaip 15 °C temperatūra (brandinant „Bra Tenero“) arba ne aukštesnė kaip 18 °C temperatūra (brandinant „Bra Duro“) ir didesnė kaip 95 % drėgmė (abiem sūrio rūšims).“

Pastaraisiais metais pagerinus pieno higieną „Bra Duro“ gali būti brandinamas 18 °C temperatūroje. Taip labiau sumažinamas rūgštingumas, sūris įgauna švelnesnį skonį, net jei brandinamas ilgiau nei 12 mėnesių.

Kita

Keičiamas produkto specifikacijos 3 straipsnis ir bendrojo dokumento 4 punktas

— Pakeitimas neturi įtakos gamybos vietovei. Juo alpeggio („kalnų ganykla“) apibrėžtis suderinama su Pjemonto regiono teisės aktais.

Dabartinis tekstas:

„Pieno ir sūrio gamybos ir sūrio brandinimo vietovė apima visą Kuneo provincijos teritoriją ir Turino provincijos Vilafranka Pjemontės savivaldybę.

Nuoroda „d’Alpeggio“ gali būti žymimi minkštieji ir kietieji „Bra“ sūriai, gaminami ir brandinami Brondelo, Kastelaro, Krisolo, Gambaskos, Martinjana Po, Ončino, Ostanos, Paezanos, Panjo, Rifredo, Sanfronto, Belino, Brosasko, Kasteldelfino, Frasino, Izaskos, Melės, Pjasko, Pontekjanalės, Rosanos, Sampeirės, Valmalos, Venaskos, Ačeljo, Kanozijaus, Kartinjano, Čele Makros, Dronero, Elvos, Makros, Marmoros, Praco, Rokabrunos, San Damiano Makros, Stropo, Vilar San Kostanco, Berneco, Kastelmanjo, Červaskos, Montemalės, Monteroso Granos, Pradleveso, Valgranos, Činjolo, Aizonės, Ardženteros, Demontės, Gajolos, Mojolos, Pjetraporcijaus, Ritanos, Rokasparveros, Sambuko, Valoriatės, Vinadijaus, Kjuza di Pezijaus, Entrakvės, Limone Pjemontės, Roaskijos, Robilantės, Rokavionės, Valdierio, Vernantės, Brialjos, Fraboza Sopranos, Fraboza Sotanos, Monasterolo Kazoto, Monastero di Vasko, Montaldo Mondovi, Pamparato, Roburento, Rokaforte Mondovi, San Mikelė Mondovi, Tore Mondovi, Vikoforte Altos, Banjasko, Batifolo, Briga Altos, Kapraunos, Kastelnuovo Čevos, Garesijaus, Lizijaus, Mombazljaus, Montedzemolo, Nučeto, Ormėjos, Perlo, Priero, Priolos, Sale San Džovanio, Skanjelo, Violos savivaldybėse ir iš dalies Bardžės, Banjolo Pjemontės, Envijos, Revelo, Kostiljole Saluco, Vercuolo, Buskos, Karaljo, Borgo San Dalmaco, Boveso, Peveranjo, Vilanova Mondovi, Čevos, Lezenjo, Pianfėjaus teritorijose, kurios 1952 m. liepos 25 d. įstatymu Nr. 991 su vėlesniais pakeitimais priskirtos prie kalnų vietovių, taip pat Maljano Alpio dalyje, kuri ribojasi su Ormėjos savivaldybe.

Jis pakeičiamas taip:

„Pieno ir sūrio gamybos ir sūrio brandinimo vietovė apima visą Kuneo provincijos teritoriją ir Turino provincijos Vilafranka Pjemontės savivaldybę. „Bra Tenero d’Alpeggio“ ir „Bra Duro d’Alpeggio“ yra sūriai, gaminami perdirbant pieną, gautą iš kalnų ganyklose birželio 1 d. – spalio 15 d. laikotarpiu ganomų karvių. Besiganančių karvių racionas gali būti papildomas ne daugiau kaip 10 % sausosios medžiagos, suėdamos kasdien. Jei ūkiai įsikūrę kalnuose, „Bra Tenero d’Alpeggio“ ir „Bra Duro d’Alpeggio“ vadinami sūriai, gaminami perdirbant pieną, gautą iš kalnų ganyklose ne mažiau nei 900 metrų aukštyje besiganančių galvijų, laikantis pirmiau nurodyto laikotarpio ir reikalavimų pašarui.

Pakeitimas pagrįstas poreikiu suderinti „Bra Tenero d’Alpeggio“ ir „Bra Duro d’Alpeggio“ sūriams keliamus reikalavimus su šio tipo gaminius reglamentuojančiais Pjemonto regiono teisės aktais, kadangi buvo priimtos vienodos visam regionui taikomos žodžių „d’Alpeggio“ vartojimo nuostatos.

BENDRASIS DOKUMENTAS

„Bra“

ES Nr. PDO-IT-0002-AM03 – 2020 m. rugsėjo 7 d.

SKVN (X) SGN ( )

1. [SKVN arba SGN] pavadinimas (-ai)

„Bra“

2. Valstybė narė arba trečioji šalis

Italija

3. Žemės ūkio produkto arba maisto produkto aprašymas

3.1. Produkto rūšis [nurodyta XI priede]

1.3 klasė. Sūriai

3.2. Produkto, kurio pavadinimas nurodytas 1 punkte, aprašymas

Aprašymas „Bra“– tai riebus arba pusiau riebus suspaustos masės sūris, gaminamas iš karvės pieno. „Bra d’Alpeggio“ ir „Bra Duro“ rūšių sūriams gaminti gali būti naudojamas pusiau nugriebtas pienas. Į karvės pieną gali būti pilama ne daugiau kaip 20 % avies ir (arba) ožkos pieno.

Galutinis produktas turi pasižymėti toliau nurodytomis savybėmis:

Forma: cilindro su plokščiais paviršiais.

Matmenys: sūrio galvos skersmuo – 30–40 cm, šiek tiek išgaubtų šonų aukštis – 6–10 cm (dėl techninių gamybos būdų abu šie dydžiai gali svyruoti).

Svoris: 6–9 kg.

Nurodyti trumpiausiai brandinto sūrio matmenys ir svoris.

Žievė: „Bra Tenero“ (minkštasis sūris) žievė yra nevalgoma, pilkai šviesi, elastinga, lygi ir tolygi;

Žievė: „Bra Duro“ (kietasis sūris) žievė yra kieta, tvirta, tamsios smėlio spalvos, gali būti aptepta maistiniu aliejumi, kuris ją apsaugo nuo pelėsio.

Masės struktūra: minkštojo sūrio masė yra vidutinio tvirtumo ir elastinga su mažomis, kai kur matomomis akutėmis; kietojo sūrio masėje taip pat kai kur matyti mažos akutės.

Masės spalva: minkštasis sūris yra baltos arba baltos dramblio kaulo spalvos; kietasis sūris yra nuo šviesios šiaudų iki ochros geltonumo spalvos; po abiejų rūšių sūrio žieve kartais natūraliai gali susidaryti gyslelės.

Skonis: minkštojo sūrio – maloniai kvapnus, vidutiniškai sodrus, o kietojo sūrio – sodrus.

Riebalų kiekis sausojoje medžiagoje: ne mažiau kaip 32 %

3.3. Pašarai (taikoma tik gyvūniniams produktams) ir žaliavos (taikoma tik perdirbtiems produktams)

Pagrindinę arba didžiausią pieninių gyvulių (karvių, galimai avių ar ožkų) pašarų dalį turi sudaryti žalieji ir (arba) konservuotieji pašarai arba sausi, kitomis medžiagomis tinkamai papildyti pašarai. Daugiau kaip 50 % pieninių gyvulių raciono (jo svorio) sudaro gamybos vietovėje gaunami pašarai.

Karvės pienas, į kurį gali būti pilamas nedidelis kiekis (daugiausia 20 %) avies ir (arba) ožkos pieno. Gaminant kietąjį sūrį gali būti naudojamas pusiau nugriebtas pienas. Be to, pusiau nugriebtas pienas gali būti naudojamas gaminant tiek kietąjį, tiek minkštąjį sūrį „d’Alpeggio“.

Koaguliacija vyksta 27–38 °C temperatūroje. Jei naudojamas gyvūninės kilmės šliužo fermentas, jame turi būti ne mažiau kaip 80 % chimozino. Gali būti naudojamas negyvūninės kilmės koaguliantas.

„Bra Tenero d’Alpeggio“ ir „Bra Duro d’Alpeggio“ yra sūriai, gaminami perdirbant pieną, gautą iš kalnų ganyklose birželio 1 d. – spalio 15 d. laikotarpiu ganomų karvių. Besiganančių karvių racionas gali būti papildomas ne daugiau kaip 10 % sausosios medžiagos, suėdamos kasdien. Jei ūkiai įsikūrę kalnuose, „Bra Tenero d’Alpeggio“ ir „Bra Duro d’Alpeggio“ vadinami sūriai, gaminami perdirbant pieną, gautą iš kalnų ganyklose ne mažiau nei 900 metrų aukštyje besiganančių galvijų, laikantis pirmiau nurodyto laikotarpio ir reikalavimų pašarui.

3.4. Specialūs gamybos veiksmai, atliktini nustatytoje geografinėje vietovėje

Gyvuliai, kurių pienas naudojamas sūriui „Bra“ gaminti, turi būti auginami nustatytos geografinės vietovės ūkiuose.

Pienas ir sūris turi būti gaminami ir sūris turi būti brandinamas nustatytoje geografinėje vietovėje.

3.5. Specialios produkto, kurio pavadinimas nurodytas, pjaustymo, trynimo, pakavimo ir kt. taisyklės

—

3.6. Specialios produkto registruotu pavadinimu ženklinimo taisyklės

Pasibaigus sūrio formavimo etapui, sūris, naudojant specialią ženklinimo formą, paženklinamas kilmės ženklu, kurį sudaro stilizuota B raidė, nuoroda į sūrio rūšį – „Duro“ (kietasis) arba „Tenero“ (minkštasis) – ir gamintojo identifikavimo numeris, kurį sudaro provincijos pavadinimo santrumpa ir dviženklis skaičius.

Atitikties ženklą sudaro apvali popierinė 20–28 cm skersmens etiketė, kurios fone yra geltonos šiaudų spalvos (jei tai įprastas sūris) arba žalios spalvos (jei tai sūrio rūšis „d’Alpeggio“) tinklelis, ir ant sūrio šono įspaustas ženklas..

Atitikties ženklą sudarančioje popierinėje etiketėje pateikiamas užrašas „Bra Tenero“ arba „Bra Duro“, „Bra Tenero d’Alpeggio“ arba „Bra Duro d’Alpeggio“ ir gaminio logotipas, kuriame vaizduojamas prapjautą sūrio galvą apsikabinęs žmogus su ūsais ir balta kepure.

SKVN „Bra“ žymimo sūrio logotipas yra raudonas („Bra“, „Bra Tenero“ ir „Bra Tenero d’Alpeggio“ sūriai) arba rudas („Bra Duro“ ir „Bra Duro d’Alpeggio“ sūriai). Be šio logotipo, produktas turi būti pažymėtas Sąjungos logotipu.

Tik taip paženklintas SKVN „Bra“ gali būti pateiktas rinkai.

Popierinei etiketei priklijuoti gali būti naudojami maistiniai klijai. Tuo pačiu logotipu turi būti ženklinamas ir į dalis padalytas gaminys.

Taigi logotipai gali būti tokie:

Sūris gali būti parduodamas visas arba supjaustytas, padalytas į porcijas arba fasuotas. Kietasis sūris gali būti pakuojamas jau sutarkuotas. Ant tokių pakuočių esantys logotipai gali būti nespalvoti logotipai. Dalyti į porcijas, fasuoti ir tarkuoti galima ir už geografinės gamybos vietovės ribų.

4. Glaustas geografinės vietovės apibūdinimas

Pieno ir sūrio gamybos ir sūrio brandinimo vietovė apima visą Kuneo provincijos teritoriją ir Turino provincijos Vilafranka Pjemontės savivaldybę.

5. Ryšys su geografine vietove

Geografinėje gamybos vietovėje, kuri driekiasi nuo pajūrio Alpių iki Kotijos Alpių (juosiančių Kuneo provinciją nuo jos pietinės iki vakarinės dalies) ir kurią rytuose supa aukštos Langos ir Roero kalvos, pagaminama daug pašarų ir primelžiama daug pieno, o jos klimato sąlygos ypač tinka pieninių rūšių galvijams šerti ir auginti. Kadangi žiemą rūkų, o vasarą tvankių dienų čia pasitaiko retai, šioje vietovėje auginami gyvuliai yra puikios sveikatos, o pašarinės kultūros – puikios kokybės. Be to, Kuneo provincijoje žiemos būna šaltesnės ir sausesnės, o vasaros gana vėsios, palyginti su Po upės lygumoje labiau į rytus esančiose vietovėse vyraujančiomis klimato sąlygomis. Būtent dėl šių aplinkos veiksnių šioje gamybos vietovėje susiformavo „Bra“ sūriui gaminti palankios sąlygos.

Žemą atmosferos drėgmę, dėl kurios gaminiai čia puikiai bręsta, lemia nuo geografinėje vietovėje esančių kalnų ryte ir naktį skirtingomis kryptimis pučiantys brizai.

Alpių kalnų grandinės ir kalvų papėdėje driekiasi derlingos plokščiakalnio vietovės. Per jas teka Po ir Tanaro upės, į kurias, sudarydami vėduoklės formą, suteka daugybė intakų.

Abiejų rūšių – minkštojo („Tenero“) ir kietojo („Duro“) – suspaustos masės „Bra“ sūriai yra svarbi jų gamintojų ir vartotojų maisto raciono ir tradicijų dalis. Nors šis sūris pradėtas gaminti kalnų ganyklų vietovėse, dėl sūrius gaminančių piemenų, kurie vasaros pabaigoje grįždavo į slėnius, meistriškumo jau daugiau kaip prieš amžių jo gamyba įsitvirtino kalnų papėdėje esančios lygumos zonose ir jis tapo vertinamas dėl savo maistinių savybių ir įgytos kultūrinės reikšmės. Svarbiausi sūrio „Bra“ gamybos etapai – masės ruošimas, formavimas ir spaudimas.

Šis sūris išskirtinis dėl savitos žievės: sūrio „Bra Tenero“ žievė šviesi ir elastinga, o sūrio „Bra Duro“ – parudusi, tvirta, gali būti ištepta aliejumi. Prapjovus šį sūrį iš karto pasklinda savitas aromatas. Minkštasis sūris yra švelnaus ir malonaus kvapo, stipraus ir itin saldaus skonio; kietasis sūris yra stipresnio ir pikantiškesnio skonio su švelniai juntamu saldumu ir sūrumu. Sūris dedamas į salotas ir į orkaitėje kepamus patiekalus, kuriuose šios sūrio savybės dar labiau atsiskleidžia. Tarkuotas „Bra Duro“ naudojamas įvairiausiems patiekalams gaminti.

Sūrio „Bra“ savybės – tai dirvožemio bei klimato sąlygų ir gamybos veiksnių sąveikos rezultatas. Šias savybes lemia ilgainiui atrinkta išskirtinė vietos mikroflora, suteikianti bręstančiam sūriui savitumo. Dėl to sūris „Bra“ yra išskirtinis ir lengvai atpažįstamas tarp spaustos masės sūrių gaminių.

Šis sūris yra svarbi Kuneo provincijos istorijos ir kultūros dalis. Jam suteiktas Bra miesto, kuriame anksčiau šis sūris daugiausia buvo parduodamas, vardas. Bėgant laikui „Bra“ savybės, taip pat kvapas ir skonis, išliko nepakitę. Šios gaminio savybės yra susijusios su geografine gamybos vietove, kur jos susiformavo ir buvo perduodamos iš kartos į kartą. Be to, dvi sūrio rūšys – minkštasis ir kietasis – atskleidžia sūrių gamintojų gebėjimą taikant skirtingus gamybos būdus ir keičiant brandinimo laiką išgauti skirtingus skonius, nors taikomas panašus gamybos metodas. Sūrio masė standi, bet jokiu būdu ne sausa, todėl ją taip pat galima tarkuoti.

Nuoroda į paskelbtą produkto specifikaciją

(Šio reglamento 6 straipsnio 1 dalies antra pastraipa)

Visą produkto specifikacijos tekstą galima rasti interneto svetainėje http://www.politicheagricole.it/flex/cm/pages/ServeBLOB.php/L/IT/IDPagina/3335.

arba

Žemės ūkio, maisto produktų ir miškų ūkio politikos ministerijos interneto svetainėje (www.politicheagricole.it), ekrano dešinėje viršuje spaudžiant nuorodą „Qualità“ (kokybė), paskui ekrano kairėje – „Prodotti DOP IGP STG“ (SKVN, SGN, GTG nuorodomis žymimi produktai) ir galiausiai – „Disciplinari di Produzione all’esame dell’UE“ (ES nagrinėjamos produktų specifikacijos).

(1) OL L 343, 2012 12 14, p. 1.